DA Den Europæiske Unions Tidende C 168/27

Meddelelse til virksomheder i Den Europæiske Union, der har til hensigt at eksportere kontrollerede stoffer, der nedbryder ozonlaget, i 2006 i henhold til Europa-Parlamentets og Rådets forordning (EF) nr. 2037/2000 om stoffer, der nedbryder ozonlaget (1)

(2005/C 168/06)

Denne meddelelse henvender sig til virksomheder, som har til hensigt at eksportere følgende stoffer fra Den Europæiske Union fra den 1. januar 2006 til den 31. december 2006:

Gruppe I: CFC 11, 12, 113, 114 og 115 Gruppe II: andre fuldt halogenerede chlorfluorcarboner Gruppe III: halon 1211, 1301 og 2402 Gruppe IV: carbontetrachlorid Gruppe V: 1,1,1-trichlorethan Gruppe VI: methylbromid Gruppe VII: hydrobromfluorcarboner Gruppe VIII: hydrochlorfluorcarboner Gruppe IX: bromchlormethan

Det forbydes at eksportere chlorfluorcarboner, andre fuldt halogenerede chlorfluorcarboner, haloner, tetrachlormethan, 1,1,1-trichlorethan og hydrobromfluorcarboner og bromchlormethan eller produkter og udstyr, bortset fra personlige ejendele, som indeholder disse kontrollerede stoffer, eller hvis fortsatte funktion er betinget af leveringen af disse stoffer. Bemærk, at forbuddet ikke gælder eksport af:

— kontrollerede stoffer, der er fremstillet i henhold til artikel 3, stk. 6, med henblik på at opfylde grundlæggende hjemmemarkedsbehov hos parter, der er omfattet af Montreal-protokollens artikel 5, stk. 1

— kontrollerede stoffer, der er fremstillet i henhold til artikel 3, stk. 7, med henblik på væsentlige eller kritiske anvendelser

— produkter og udstyr, som indeholder kontrollerede stoffer, der er fremstillet i henhold til forordningens artikel 3, stk. 5, eller importeret i henhold til forordningens artikel 7, litra b)

— produkter og udstyr, som indeholder hydrochlorfluorcarboner og skal eksporteres til lande, hvor anvendelse af hydrochlorfluorcarboner i de pågældende produkter stadig er tilladt, jf. forordningens artikel 5, stk. 5

— genvundet, genanvendt og regenereret halon, der lagres med henblik på kritiske anvendelser i anlæg, der er godkendt eller drives af den kompetente myndighed, for at opfylde behovene til kritiske anvendelser som opført i bilag VII indtil den 31. december 2009, og produkter og udstyr, som indeholder halon, for at opfylde behovene til kritiske anvendelser som opført i bilag VII

— kontrollerede stoffer til anvendelser som råvare og processtof

— brugte produkter og udstyr, som indeholder stift isoleringsskum eller integralskum, der er fremstillet af chlorfluorcarboner. Denne undtagelse gælder ikke for: — køle- og luftkonditioneringsanlæg og -produkter — køle- og luftkonditioneringsanlæg og -produkter, der indeholder chlorfluorcarboner, eller hvis fortsatte drift er afhængig af tilførsel af chlorfluorcarboner anvendt som kølemiddel, i andre former for anlæg og produkter — bygningsisoleringsskum og -produkter.

— Ifølge artikel 4, stk. 2, er produktion og import af methylbromid til anden anvendelse end karantæneformål og desinfektion inden afsendelse forbudt.

— I henhold til artikel 11, stk. 2, er eksport af: — methylbromid til stater, der ikke er parter i protokollen, forbudt

— I henhold til artikel 11, stk. 3, er eksport af: — hydrochlorfluorcarboner til stater, der ikke er parter i protokollen, forbudt siden den 1. januar 2004, dog ikke hvis staten opfylder kriterierne i afgørelse XV/3 under Montreal-protokollen.

Artikel 12 indeholder krav om tilladelse til eksport af stoffer, der er opført i gruppe I til IX i bilag I til denne meddelelse (jf. bilag I til forordningen). Sådan eksporttilladelse udstedes af Europa-Kommissionen, når denne har konstateret, at artikel 11 (2) er overholdt.

I forordningen er mængderne målt i ONP-kilogram for at afspejle stoffets ozonnedbrydende potentiale (3).

Brugere, der ønsker at eksportere stoffer opført i gruppe I til IX i bilag 1 til denne meddelelse i perioden fra den 1. januar 2006 til den 31. december 2006, skal henvende sig til Europa-Kommissionen, helst ikke senere end den 2. september 2005.

Ozone Layer Protection European Commission Directorate-General Environment BU9 6/137 Unit ENV.C.4 — Industrial Emissions B-1049 Brussels Fax (32-2) 299 87 64 Email env-ods@cec.eu.int

Virksomheder, der har fået udstedt en eksporttilladelse for 2005, skal udfylde og indsende den/de relevante formular(er), alt afhængigt af hvilket stof der er tale om, jf. ODS-webstedet http://europa.eu.int/comm/environment/ods/index.htm, for at få tildelt et eksporttilladelsesnummer (EAN).

Der skal også indsendes en kopi af ansøgningen til medlemsstatens kompetente myndighed (jf. bilag II).

Der vil blive givet et EAN og ansøgeren bliver underrettet, forudsat at ansøgningen opfylder kriterierne for at modtage et eksporttilladelsesnummer. Brugere kan kun eksportere kontrollerede stoffer opført i bilag I til denne meddelelse i 2006, hvis de er i besiddelse af et EAN udstedt af Europa-Kommissionen. Europa-Kommissionen forbeholder sig ret til at tilbageholde udstedelsen af et EAN-nummer i de tilfælde, hvor den ikke har modtaget tilstrækkelige oplysninger.

(1) EFT L 244 af 29.9.2000, s. 1. Senest ændret ved forordning (EF) nr. 2077/2004 (EUT L 359 af 4.12.2004, s. 28).

(2) Ændret ved forordning (EF) nr. 1804/21003, offentliggjort i EUT L 265 af 16. oktober 2003, s. 1.

(3) For blandinger: kun mængden af de kontrollerede stoffer i blandingen bør medtages i ONP-mængden. 1,1,1-trichlorethan markedsføres altid med stabilisatorer. Eksportører bør hos deres leverandør få oplyst det procentvise indhold af stabilisatorer, som skal fratrækkes før beregningen af tallet i ONP-ton.

BILAG I Stoffer, der er omfattet af forordningen Gruppe Stoffer Ozonnedbrydende potentiale (1) Gruppe I CFCl3 (CFC 11) 1,0 CF2Cl2 (CFC 12) 1,0 C2F3Cl3 (CFC 113) 0,8 C2F4Cl2 (CFC 114) 1,0 C2F5Cl (CFC 115) 0,6 Gruppe II CF3Cl (CFC 13) 1,0 C2FCl5 (CFC 111) 1,0 C2F2Cl4 (CFC 112) 1,0 C3FCl7 (CFC 211) 1,0 C3F2Cl6 (CFC 212) 1,0 C3F3Cl5 (CFC 213) 1,0 C3F4Cl4 (CFC 214) 1,0 C3F5Cl3 (CFC 215) 1,0 C3F6Cl2 (CFC 216) 1,0 C3F7Cl (CFC 217) 1,0 Gruppe III CF2BrCl (halon 1211) 3,0 CF3Br (halon 1301) 10,0 C2F4Br2 (halon 2402) 6,0 Gruppe IV CCl4 (tetrachlormethan) 1,1 Gruppe V C2H3Cl3 (2) (1,1,1-trichlorethan) 0,1 Gruppe VI CH3Br (methylbromid) 0,6 Gruppe VII CHFBr2 1,00 CHF2Br 0,74 CH2FBr 0,73 C2HFBr4 0,8 C2HF2Br3 1,8 C2HF3Br2 1,6 C2HF4Br 1,2 C2H2FBr3 1,1 C2H2F2Br2 1,5 C2H2F3Br 1,6 C2H3FBr2 1,7 C2H3F2Br 1,1 C2H4FBr 0,1 C3HFBr6 1,5 C3HF2Br5 1,9 C3HF3Br4 1,8 C3HF4Br3 2,2 C3HF5Br2 2,0 C3HF6Br 3,3 C3H2FBr5 1,9 C3H2F2Br4 2,1 C3H2F3Br3 5,6 C3H2F4Br2 7,5 C3H2F5Br 1,4 C3H3FBr4 1,9 C3H3F2Br3 3,1 C3H3F3Br2 2,5 C3H3F4Br 4,4 C3H4FBr3 0,3 C3H4F2Br2 1,0 C3H4F3Br 0,8 C3H5FBr2 0,4 C3H5F2Br 0,8 C3H6FBr 0,7 Gruppe VIII CHFCl2 (HCFC 21) (3) 0,040 CHF2Cl (HCFC 22) (3) 0,055 CH2FCl (HCFC 31) 0,020 C2HFCl4 (HCFC 121) 0,040 C2HF2Cl3 (HCFC 122) 0,080 C2HF3Cl2 (HCFC 123) (3) 0,020 C2HF4Cl (HCFC 124) (3) 0,022 C2H2FCl3 (HCFC 131) 0,050 C2H2F2Cl2 (HCFC 132) 0,050 C2H2F3Cl (HCFC 133) 0,060 C2H3FCl2 (HCFC 141) 0,070 CH3CFCl2 (HCFC 141b) (3) 0,110 C2H3F2Cl (HCFC 142) 0,070 CH3CF2Cl (HCFC 142b) (3) 0,065 C2H4FCl (HCFC 151) 0,005 C3HFCl6 (HCFC 221) 0,070 C3HF2Cl5 (HCFC 222) 0,090 C3HF3Cl4 (HCFC 223) 0,080 C3HF4Cl3 (HCFC 224) 0,090 C3HF5Cl2 (HCFC 225) 0,070 CF3CF2CHCl2 (HCFC 225ca) (3) 0,025 CF2ClCF2CHClF (HCFC 225cb) (3) 0,033 C3HF6Cl (HCFC 226) 0,100 C3H2FCl5 (HCFC 231) 0,090 C3H2F2Cl4 (HCFC 232) 0,100 C3H2F3Cl3 (HCFC 233) 0,230 C3H2F4Cl2 (HCFC 234) 0,280 C3H2F5Cl (HCFC 235) 0,520 C3H3FCl4 (HCFC 241) 0,090 C3H3F2Cl3 (HCFC 242) 0,130 C3H3F3Cl2 (HCFC 243) 0,120 C3H3F4Cl (HCFC 244) 0,140 C3H4FCl3 (HCFC 251) 0,010 C3H4F2Cl2 (HCFC 252) 0,040 C3H4F3Cl (HCFC 253) 0,030 C3H5FCl2 (HCFC 261) 0,020 C3H5F2Cl (HCFC 262) 0,020 C3H6FCl (HCFC 271) 0,030 Gruppe IX CH2BrCl Halon 1011/bromchlormethan 0,120 (1) Tallene for ozonlagsnedbrydende potentiale er skøn baseret på den nuværende viden. De vil regelmæssigt blive gennemgået og revideret på baggrund af de afgørelser, der træffes af parterne i Montreal-protokollen om stoffer, der nedbryder ozonlaget. (2) Denne formel refererer ikke til 1,1,2-trichlorethan. (3) De kommercielt mest rentable stoffer som angivet i protokollen.